2)

I bilag II foretages følgende ændringer: a) Punkt 1.2 affattes således: »1.2. »kurve over uudnyttet friktionskoefficient«: karakteristikkurven over forholdet mellem bremsekraften uden rullemodstand og normal reaktionskraft fra vejbelægningen på en bestemt aksel under bremsning som funktion af køretøjets decelerationstal.« b) Punkt 2.1.4.2, andet afsnit, affattes således: »Reaktionerne hos køretøjer i klasse Tb, R2b, R3b, R4b og S2b på vejbane med nedsat friktion skal opfylde forskrifterne i tillæg 1 til dette bilag, eller, hvis køretøjet er udstyret med ABS, i bilag XI.« c) Punkt 2.2.2.2 affattes således: »2.2.2.2. For at kontrollere overensstemmelsen med forskrifterne i punkt 2.2.1.2.4 i bilag I, udføres en type 0-prøvning med frakoblet motor med en begyndelseshastighed på 30 km/h. Når bremsning sker ved hjælp af parkeringsbremsens betjeningsapparat, må den gennemsnitlige fuldt udviklede deceleration og decelerationen, umiddelbart før køretøjet standser, ikke være mindre end 1,5 m/s2. Det samme krav gælder i tilfælde af supplerende kontrol som nævnt i punkt 2.2.1.2.4 i bilag I. Prøvningen udføres med belæsset køretøj. Kraften på bremsens betjeningsanordning må ikke overskride de foreskrevne værdier.« d) I punkt 2.3.1.4 tilføjes følgende punktum. »Som alternativ er det også tilladt at udføre prøvningen med motoren frakoblet, i givet fald under bremsningerne.« e) Punkt 2.3.2.1 affattes således: »2.3.2.1. Driftsbremsesystemet på køretøjer i klasse R1, R2, S1, R3a, R4a og S2a og køretøjer i klasse R3b og S2b, hvor summen af de enkelte akslers teknisk tilladte akseltryk ikke overstiger 10 000 kg, prøves på en sådan måde, at energiomsætningen i bremserne ved belæsset køretøj svarer til den, der ville fremkomme i samme tidsrum ved et belæsset køretøj, der køres med en konstant hastighed på 40 km/h ned ad en bakke med 7 % hældning over en strækning på 1,7 km. Alternativt kan dette krav anses for at være opfyldt for køretøjer i klasse R3a, R4a, S2a og for køretøjer i klasse R3b og S2b, hvor summen af de enkelte akslers teknisk tilladte akseltryk ikke overstiger 10 000 kg, når disse køretøjer har bestået type III-prøvningen i henhold til punkt 2.5.« f) Punkt 2.3.4.2 affattes således: »2.3.4.2. Når det er kontrolleret, at den asymptotiske temperaturstigning i tromle/skive ved en konstant kørehastighed på v = 60 km/h eller ved den konstruktivt bestemte maksimale hastighed for påhængskøretøjet, alt efter hvad der er lavest, og ikke-aktiverede bremser ikke overstiger 80 °C, anses restbremsemomentet for acceptabelt.« g) Punkt 2.5.3 affattes således: »2.5.3. R3b og S2b, hvor summen af de enkelte akslers teknisk tilladte akseltryk er højst 10 000 kg.« h) I punkt 3.1.1.2 foretages følgende ændringer: i) Første punktum affattes således: »For en traktor, der er godkendt til at trække påhængskøretøjer i klasse R eller S uden bremser, skal der med det pågældende påhængskøretøj koblet til traktoren og belæsset til den af fabrikanten opgivne totalmasse opnås den mindste bremsevirkning, der kræves for vogntoget i henhold til punkt 3.1.1.2.1.« ii) Sidste punktum i tredje afsnit affattes således: »PM+R = vogntogets masse (massen PM + den angivne masse for påhængskøretøjer uden bremse PR)« i) I punkt 3.1.3.3, andet afsnit, indsættes følgende led: »— I afkølingsperioden, må parkeringsbremsen ikke justeres manuelt.« j) I punkt 3.1.3.3 indsættes følgende som fjerde afsnit: »Varm statisk prøvning af parkeringsbremsesystemet kan udelades, hvis parkeringsbremsen ikke fungerer på bremseflader, der anvendes under driftsbremsning.« k) Punkt 3.1.3.4, andet afsnit, affattes således: »I tilfælde af, at dette krav ikke kan opfyldes på grund af fysiske begrænsninger (f.eks. for begrænset friktion mellem dæk og vej til, at der kan skabes tilstrækkelig bremsekraft, eller i tilfælde af, at traktorens rent mekanisk parkeringsbremsesystem som beskrevet i punkt 3.1.3.1, ikke er tilstrækkeligt til at holde vogntoget bremset) anses kravet for at være opfyldt, når det alternative krav i punkt 3.1.3.4.1 i dette bilag sammenholdt med punkt 2.2.1.20 i bilag I er opfyldt.« l) Punkt 3.1.3.4.1, 3.1.3.4.1.1 og 3.1.3.4.1.2 affattes således: »3.1.3.4.1. Kravet i punkt 3.1.3.4 anses for opfyldt, når betingelserne i punkt 3.1.3.4.1.1 er opfyldt i tilfælde af påhængskøretøj med driftsbremse, eller, når betingelserne i punkt 3.1.3.4.1.2 er opfyldt i tilfældet med et ubremset/påløbsbremset påhængskøretøj. 3.1.3.4.1.1. Selv uden at traktorens motor kører, forbliver vogntoget med den maksimalt tilladte masse stationært på den foreskrevne hældning, når føreren fra førersædet ved anvendelse af en enkelt betjeningsanordning har aktiveret traktorens parkeringsbremsesystem og påhængskøretøjets driftsbremsesystem eller kun traktorens parkeringsbremsesystem. 3.1.3.4.1.2. Traktorens parkeringsbremsesystem kan holde traktoren stationært tilsluttet til et ikke-bremset eller påløbsbremset påhængskøretøj med en masse svarende til den højeste »vogntogsmasse PM + R« opgivet i prøvningsrapporten. Denne masse bestemmes som følger: a) i tilfælde af et påhængskøretøj uden bremser: »PM+R« = vogntogets masse (massen PM + den angivne masse for påhængskøretøjer uden bremse PR) i henhold til punkt 3.1.1.2 b) i tilfælde af et påløbsbremset påhængskøretøj: »PM+R« = vogntogets masse (massen PM + den angivne masse for påhængskøretøjer med påløbsbremse som angivet af fabrikanten) PM = massen af traktoren (hvis relevant, herunder eventuel ballast og/eller supplerende belastning eller begge).« m) Punkt 3.2.1.3, femte afsnit, affattes således: »Prøvningshastigheden er 60 km/h eller den konstruktivt bestemte maksimale hastighed, alt efter hvad der er lavest.« n) Punkt 3.2.3 affattes således: »3.2.3. Automatisk bremsesystem Bremsevirkningen af det automatiske bremsesystem i tilfælde af svigt, som beskrevet i punkt 2.2.1.17.1 og 2.2.1.18.5 i bilag I, ved prøvning af det belæssede køretøj ved en hastighed på 40 km/h eller 0,8 vmax (alt efter hvad der er lavest), må ikke være mindre end 13,5 % af den maksimale stationære belastning af hjulene. Blokering af hjulene ved en bremsevirkning på over 13,5 % er tilladt.« o) I tillæg 1 foretages følgende ændringer: i) Punkt 1.1.3 affattes således: »1.1.3. Imidlertid skal køretøjer i de klasser, der er nævnt i punkt 1.1.1 og i punkt 1.1.2, der er udstyret med et blokeringsfrit bremsesystem i kategori 1 eller 2 (traktorer) og kategori A eller B (påhængskøretøjer), der opfylder de relevante krav i bilag XI, også opfylde alle relevante krav i dette tillæg med følgende undtagelser eller betingelser:« ii) Der indsættes følgende punkt 1.1.5 og 1.1.6: »1.1.5. Forskrifterne i dette tillæg finder anvendelse på det bremsesystem, der er monteret med dæk med den største diameter, der af fabrikanten er beregnet til den pågældende køretøjstype. 1.1.6. Overholdelse af den udnyttede friktionskoefficient og kompatibilitetskravene i forbindelse med skema 1, 2 og 3 i dette tillæg skal godtgøres ved beregning.« iii) Punkt 3 affattes således: »3. Krav til traktorer i klasse T 3.1. Traktorer med to aksler 3.1.1. For k-værdier mellem 0,2 og 0,8: De bestemmelser, der er fastsat i dette punkt, berører ikke forskrifterne i bilag II vedrørende bremsevirkning. Opnås der ved prøvning efter forskrifterne i dette punkt større bremsevirkning end foreskrevet i bilag II, anvendes bestemmelserne vedrørende kurver for udnyttet friktionskoefficient dog inden for de områder af skema 1, som afgrænses af de rette linjer k = 0,8 og z = 0,8. 3.1.2. For alle decelerationstal mellem 0,15 og 0,30: 3.1.2.1. Kurverne for den udnyttede friktionskoefficient for hver aksel ligger mellem to rette linjer, der er parallelle med den rette linje for ideel bremsekraftfordeling og givet ved ligningen k = z +/- 0,08 som vist i figur 1, og kurven for den udnyttede friktionskoefficient for bagakslen for decelerationstal z > 0,3 opfylder betingelsen: 3.1.3. For traktorer, der er godkendt til tilkobling af køretøjer i klasse R3b, R4b og S2b monteret med trykluftbremsesystemer: 3.1.3.1. Ved prøvning med frakoblet energikilde, afspærret fødeledning, en beholder på 0,5 l tilsluttet den pneumatiske kontrolledning og med systemet ved indkoblings- og udkoblingstryk, skal trykket ved fuld aktivering af bremsens betjeningsanordning ligge på mellem 650 og 850 kPa ved fødeledningens og den pneumatiske kontrollednings slangekobling, uanset køretøjets belæsningstilstand. 3.1.3.2. For køretøjer udstyret med elektronisk kontrolledning skal fuld aktivering af driftsbremsens betjeningsanordning resultere i en digital kravsværdi svarende til et tryk på mellem 650 og 850 kPa (jf. ISO 11992:2003, inklusive ISO 11992-2:2003 med ændring 1:2007). 3.1.3.3. Disse tryk skal kunne påvises i traktoren, når den er frakoblet påhængskøretøjet. Kompatibilitetsintervallerne i diagrammerne i punkt 3.1.6, 4.1 og 4.2 bør ikke udvides til over 750 kPa og/eller den tilsvarende digitale kravsværdi (se ISO 11992:2003, inklusive ISO 11992-2:2003 med ændring 1:2007). 3.1.3.4. Det skal sikres, at der er et tryk på mindst 700 kPa ved fødeledningens slangekobling, når systemet er ved indkoblingstryk. Dette tryk skal påvises uden aktivering af driftsbremsesystemet. 3.1.4. For traktorer, der er godkendt til tilkobling af køretøjer i klasse R3b, R4b og S2b monteret med hydrauliske bremsesystemer: 3.1.4.1. Når der prøves med en energikilde i tomgang og ved 2/3 af højeste omdrejningstal, tilsluttes en kontrolledning fra påhængskøretøjssimulatoren (punkt 3.6 i bilag III), der er koblet til den hydrauliske kontrolledning. Ved fuld aktivering af bremsebetjeningsanordningen skal trykkene ligge på mellem 11 500 og 15 000 kPa på den hydrauliske kontrolledning og mellem 1 500 og 3 500 på ekstraledningen — uanset køretøjets belæsningstilstand. 3.1.4.2. Disse tryk skal kunne påvises i traktoren, når den er frakoblet påhængskøretøjet. Kompatibilitetsintervallerne i diagrammerne i punkt 3.1.6, 4.1 og 4.2 bør ikke udvides til over 13 300 kPa. 3.1.5. Efterprøvning af forskrifterne i punkt 3.1.1 og 3.1.2 3.1.5.1. Til efterprøvning af forskrifterne i punkt 3.1.1 og 3.1.2 skal fabrikanten fremlægge kurverne for de udnyttede friktionskoefficienter for for- og bagaksel, beregnet på grundlag af følgende formler: Kurverne optegnes for hver af nedenstående belastningstilstande: 3.1.5.1.1. Ubelæsset, ikke overstigende mindstemassen som angivet af fabrikanten i oplysningsskemaet. 3.1.5.1.2. Belæsset; er der angivet flere muligheder for fordeling af lasten, regnes med den lastfordeling, der giver det største akseltryk på forakslen. 3.1.5.2. Særlige krav for traktorer, hvor alle aksler er fast forbundne (100 % blokering) med træk på alle hjul, eller som er automatisk forbundet med træk på alle hjul under bremsning (100 % blokering). 3.1.5.2.1. Den matematiske efterprøvning i henhold til punkt 3.1.5.1 er ikke påkrævet. 3.1.5.3. Traktorer med permanent træk på alle hjul, der ikke er omfattet af punkt 3.1.5.2. 3.1.5.3.1. Hvis det ikke er muligt i forbindelse med køretøjer med permanent træk på alle hjul eller i den tilstand, hvor træk på alle hjul er indkoblet i forbindelse med bremsning, at foretage alle de matematiske efterprøvninger i henhold til punkt 3.1.5.1, kan fabrikanten i stedet udføre efterprøvningen ved hjælp af en prøvning for rækkefølgen af blokeringen af hjulene til prøvning af, om forhjulene blokeres enten samtidigt med eller før blokeringen af baghjulene. 3.1.5.4. For traktorer, som automatisk anvender træk på alle hjul, når bremsning indledes ved en kørehastighed på over 20 km/h, men ikke automatisk indkobler træk på alle hjul, når driftsbremsen anvendes ved hastigheder ≤ 20 km/h, er det ikke obligatorisk at påvise overensstemmelse med punkt 3.1.5.1 med hensyn til den tilstand, at træk på alle hjul ikke er indkoblet under bremsning. 3.1.5.5. Procedure for efterprøvning af forskrifterne i punkt 3.1.5.3 3.1.5.5.1. Prøvningen for rækkefølgen af blokeringen af hjulene udføres med belæsset og ubelæsset køretøj på vejbelægninger med en friktionskoefficient på et niveau, således at blokering af hjulene på den forreste aksel indtræder ved decelerationstal mellem 0,55 og 0,8 fra den indledende prøvningshastighed, der er angivet i punkt 3.1.5.5.2. 3.1.5.5.2. Prøvningshastighed: 0,9 Vmax, men ikke over 60 km/h. 3.1.5.5.3. Den anvendte pedalkraft kan overstige de tilladte aktiveringskræfter i henhold til punkt 3.1.1 i bilag II. 3.1.5.5.4. Pedalkraften anvendes og øges således, at køretøjets andet hjul blokeres mellem 0,5 og 1 sekund efter indledning af bremsningen, indtil begge hjul på en aksel er blokeret (yderligere hjul kan også blokeres i løbet af prøvningen, f.eks. i tilfælde af samtidig blokering). 3.1.5.5.4.1. Hvis det ikke er muligt i prøven med belæsset køretøj at nå til, at andet hjul blokeres efter senest 1 sekund, kan denne prøvning udelades på den betingelse, at blokering af hjulene under de betingelser, som er foreskrevet i punkt 3.1.5.5.4, kan påvises ved prøven med ubelæsset køretøj. Hvis det heller ikke i prøven med ubelæsset køretøj er muligt at nå til, at andet hjul blokeres efter senest 1 sekund, kan en tredje, afgørende prøvning udføres på vejbelægninger med en friktionskoefficient på højst 0,3 fra en prøvningshastighed på 0,8 vmax km/h, men højst 60 km/h. 3.1.5.5.4.2. I forbindelse med prøvningerne i henhold til punkt 3.1.5.5 refererer samtidig blokering af forhjul og baghjul til den tilstand, hvor intervallet mellem første blokering af sidste hjul (det andet) på bagakslen og første blokering af sidste hjul (det andet) på forakslen ikke er over 0,3 sekund. 3.1.6. Traktorer, der er godkendt til at trække påhængskøretøj 3.1.6.1. Det tilladte forhold mellem decelerationstallet TM/FM og trykket pm skal ligge inden for områderne vist på skema 2 for alle tryk mellem 20 og 750 kPa (trykluftsbremsesystemer) og mellem 350 og 13 300 kPa (hydrauliske bremsesystemer). 3.2. Traktorer med flere end to aksler Forskrifterne i punkt 3.1 gælder også for køretøjer med flere end to aksler. Forskrifterne i punkt 3.1.2 med hensyn til rækkefølgen for blokering af hjulene anses for opfyldt, hvis den udnyttede friktion på mindst én af forakslerne er større end den udnyttede friktion på mindst én af bagakslerne ved decelerationstal mellem 0,15 og 0,30.« iv) Punkt 6.1 affattes således: »6.1. Køretøjer, der opfylder forskrifterne i dette bilag ved hjælp af en anordning, der aktiveres mekanisk af køretøjets affjedringssystem, skal være mærket i overensstemmelse med de krav, der er fastsat på basis af artikel 24 i delegeret forordning (EU) 2015/208 og være forsynet med en mærkning, der angiver aktiveringsmekanismens korrekte udsving mellem de to positioner, der svarer til henholdsvis ubelæsset og belæsset køretøj, samt andre oplysninger af betydning for kontrol af anordningens indstilling.« v) I punkt 6.3 affattes andet punktum således: »Et eksempel på mærkning af en mekanisk aktiveret anordning på et køretøj med pneumatisk eller hydraulisk bremsesystem leveres i overensstemmelse med de krav, der er fastsat på basis af artikel 5 i Kommissionens gennemførelsesforordning (EU) 2015/504 (*1). (*1) Kommissionens gennemførelsesforordning (EU) 2015/504 af 11. marts 2015 om gennemførelse af Europa-Parlamentets og Rådets forordning (EU) nr. 167/2013 for så vidt angår de administrative bestemmelser for godkendelse og markedsovervågning af landbrugs- og skovbrugskøretøjer (EUT L 85 af 28.3.2015, s. 1).«" vi) Titlen på skema 2 affattes således: »Tilladt forhold mellem decelerationstallet TM/FM og trykket pm ved slangekoblingen for traktorer i klasse T og C med pneumatiske eller hydrauliske bremsesystemer«.